armvectores/hy_wikipedia_2023 huggingface dataset:
Ալիբանգի

Ալիբանգի, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Ֆարկին գյուղաքաղաքից 15 կմ հարավ-արևելք՝ Բաթմանսուի վտակներից մեկի ափին։
XX դարի սկզբին հայաբնակ էր և ուներ 30 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Քումլիսցիխե

Քումլիսցիխե (վրաց.՝ ქუმლისციხე), գյուղ Վրաստանում։ Գտնվում է Մցխեթ-Մթիանեթ մարզի Ղազբեգի շրջանում։


== Դիրք ==
Գտնվում է ծովի մակարդակից 1840 մետր բարձրության վրա։ Շրջկենտրոն Ստեփանծմինդայից հեռու է 40 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 35 մարդ։


== Ծանոթագրություններ ==
Հեյդար Ալիևի անձի պաշտամունք

Հեյդար Ալիևի անձի պաշտամունք, հայտնի է նաև որպես Հեյդարականություն կամ Հեյդարիզմ (ադրբ.՝ Heydər Əliyev şəxsiyyətinə pərəstiş), շողոքորթությունների և մտացածին գովեստի միջոցով Հեյդար Ալիևի անձի իդեալականացման և հերոսացման գործընթացը Ադրբեջանական Հանրապետությունում։ Հեյդար Ալիևը հանդիսանում է անկախ Ադրբեջանի թվով երրորդ նախագահը, որը իշխանության է եկել 1993 թվականին և պաշտոնավարել մինչև իր մահը՝ 2003 թվականը։ Վերջինս նախկինում բարձրաստիճան պաշտոններ էր զբաղեցրել նաև Ադրբեջանական ԽՍՀ-ում։ Հեդար Ալիևին հաջորդում է իր որդին՝ Իլհամ Ալիևը, որի արդյունքում էլ շարունակական քարոզչության միջոցով որպես գաղափարական կուրս Ադրբեջանում ձևավորվում է Հեյդար Ալիևի պաշտամունքը։
Ալիևների ընտանիքին հաջողվում է ստեղծել ամբողջատիրական, անձնիշխանական (ավտոկրատիկ) վարչակարգ՝ հենվելով կլանային ռեժիմի, նավթարդյունաբերության եկամուտների և պետական ապարատի չարաշահումների վրա։
Ներկայումս, Ադրբեջանում Հեյդար Ալիևը հորջորջվում է որպես «ադրբեջանական ժողովրդի հայր», ինչպես օրինակ Թուրքիայում ազգայնական Մուստաֆա Քեմալ Աթաթուրքը։


== Հեյդար Ալիևի կերպարն Ադրբեջանում ==


== Ծանոթագրություններ ==
Ռաֆայել Մանգասարյան

Ռաֆայել Արամի Մանգասարյան (հունվարի 1, 1927(1927-01-01) - 1997), հայ խորհրդային դիրիժոր։ ՀԽՍՀ ժողովրդական արտիստ (1979)։


== Կենսագրություն ==
1951 թվականին ավարտել է Երևանի կոնսերվատորիայի լարային (պրոֆեսոր Կ. Դոմբաևի դասարան), 1963 թվականին՝ դիրիժորական (պրոֆեսոր Միքայել Մալունցյանի դասարան) բաժինները։ Ղեկավարել է (1966 թվականից՝ դիրիժոր, 1969 թվականից՝ գլխավոր դիրիժոր, 1974 թվականից՝ գեղարվեստական ղեկավար) Հայաստանի հեռուստատեսության և ռադիոյի սիմֆոնիկ նվագախումբը։ Նրա կատարողական արվեստին հատուկ է երաժշտական կերպարի մեկնաբանման ժամանակակից զգացողությունը։ Համերգներով հանդես է եկել ԽՍՀՄ քաղաքներում, Չեխոսլովակիայում (1952-1970)։ 1951 թվականից դասավանդել է Երևանի կոնսերվատորիայում (1977 թվականից՝ պրոֆեսոր)։


== Պարգևներ ==
ՀԽՍՀ ժողովրդական արտիստ, 1979
ՀԽՍՀ Պետական մրցանակ, 1983


== Ծանոթագրություններ ==


== Արտաքին հղումներ ==
Ռաֆայել Մանգասարյան - կենսագրություն
Ռաֆայել Մանգասարյան - ստեղծագործություններ
Տաբորիշչե (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ՏաբորիշչեՏաբորիշչե (ուկրաիներեն՝ Таборище), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Տաբորիշչե գյուղում բնակվում էր 67 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վոլոբուևկա (գյուղ, Բալակլեյայի շրջան)

Վոլոբուևկա (ուկրաիներեն՝ Волобуївка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1685 թվականին։
Չճշտված տվյալներով Վոլոբուևկա գյուղում բնակվում էր 304 մարդ։ Բնակավայրը զբաղեցնում է 1258 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարդո Աասմյաե

Հարդո Աասմյաե (էստ․՝ Hardo Aasmäe, փետրվարի 11, 1951(1951-02-11), Տալլին, Էստոնական ԽՍՀ, ԽՍՀՄ - դեկտեմբերի 29, 2014(2014-12-29), Տալլին, Էստոնիա), ԽՍՀՄ և էստոնական պետական և քաղաքական գործիչ, գործարար, խմբագիր։ Բարձրագույն կրթությունը ստացել է Տարտուի համալսարանում։ Ուներ աշխարհագրական գիտությունների թեկնածուի գիտական աստիճան։ 1989 թվականին ընտրվել է ԽՍՀՄ գերագույն խորհրդի պատգամավոր։ Եղել է Էստոնիայի ազգային ճակատի ակտիվ գործիչներից մեկը։ Հետխորհրային ժամանակաշրջանի  Տալլինի առաջին քաղաքագլուխն էր (1990-1992 թվականներին)։ Երկար տարիներ պաշտոնավարել է որպես էստոնական հանրագիտարանի գլխավոր խմբագիր։ Էստոնիայի հանրային ռադիոյով թողարկել է բազմաթիվ ուշագրավ, սուր, հետաքրքիր հաղորդումներ հասարակությանը հուզող հիմնախնդիրների մասին։ Անդամակցել է Հռոմի ակումբի էստոնական բաժանմունքին։


== Մահը ==
Հանկարծամահ է եղել 63 տարեկան հասակում՝ 2014 թվականի դեկտեմբերի 2-ին, էստոնական հանրագիտարանի հրատարակչության շենքի սանդուղքների վրա։


== Պարգևներ ==
Ազգային զինանշանի շքանշան՝ 3-րդ աստիճանի (ստացել է 2006 թվականի փետրվարի 23-ին)


== Ծանոթագրություններ ==


== Հղումներ ==
Կարճ կենսագրական ակնարկ
Хардо Аасмяэ (Hardo Aasmäe) считает, что энциклопедический справочник «Эстония» должен стоять на книжной полке в каждой живущей в Эстонии русской семье.
Хардо Аасмяэ: У Таллина могла бы быть своя АЭС.
Գորելոե (գյուղ, Գլուխովի շրջան)

Անվան այլ կիրառումների համար տե՛ս՝ Գորելոե (այլ կիրառումներ)Գորելոե (ուկրաիներեն՝ Горіле), գյուղ Ուկրաինայի Սումիի մարզի Գլուխովի շրջանում։ Հիմնադրվել է 17-րդ դարում։
2001 թվականի տվյալներով Գորելոե գյուղում բնակվում էր 319 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայրենական պատերազմի շքանշան

«Հայրենական պատերազմի շքանշան» (ռուս.՝ Орден Отечественной войны), ԽՍՀՄ ռազմական շքանշան, հաստատված Գերագույն Խորհրդի նախագահության հրամանագրով՝ «Հայրենական պատերազմի I և II աստիճանի շքանշանի ստեղծման  կարգը», մայիսի 20-ին 1942 թ.։ Հետագայում շքանշանի նկարագրության մեջ որոշ փոփոխություն է մտցվել ԽՍՀՄ Գերագույն Խորհրդի նախագահության հրամանագրով՝ հունիսի 19-ին, 1943 թ., իսկ շքանշանի կարգավիճակի մեջ՝ ԽՍՀՄ Գերագույն Խորհրդի նախագահության հրամանագրով դեկտեմբերի 16-ին, 1947 թ.։ 
Պատերազմի ժամանակ այս շքանշանով պարգևատրվել են 1 276 000 մարդ, այդ թվում, մոտ 350 հազարը՝ I աստիճանի շքանշանով։ Պարգևատրվել են Կարմիր Բանակի շարքային և հրամանատարային կազմը, Ռազմածովային նավատորմը և պարտիզանական ջոկատները, ԽՍՀՄ-ի համար մղված մարտերում «քաջություն, տոկունություն և արիություն դրսևորած», ինչպես նաև այն զինծառայողները, ում գործողությունները նպաստել են Կարմիր բանակի ռազմական գործողությունների հաջողությանը։


== Գրականություն ==
Указ Президиума Верховного Совета «Об учреждении Ордена Отечественной войны первой и второй степени» от 20 мая 1942 года // Ведомости Верховного Совета Союза Советских Социалистических Республик : газета. — 1942. — 28 мая (№ 19 (178)). — С. 1.
Գորոդիլեց

Գորոդիլեց (ուկրաիներեն՝ Городилець), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Գորոդիլեց գյուղում բնակվում էր 307 մարդ։ Բնակավայրը զբաղեցնում է 1646 կմ² տարածք։ Բնակչության խտությունը կազմում էր 186,51 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարաննի

Կարաննի (մ.թ.ա. 15-րդ դար - մ. թ. ա. 1375), Հայասայի արքա (մ.թ.ա. 1400-1375)։


== Կենսագրություն ==

Կարաննին Հայասայում թագավորել է հեթական թագավորներ Թութհալիաս Գ-ի (մ.թ.ա. շուրջ 1400-1380) և Սուպպիլուլիումաս Ա-ի (մ.թ.ա. 1380-1340) օրոք։ Մ.թ.ա. 15-րդ դարի վերջին հեթական զորքերը հարձակվել են Հայասայի վրա և գրավել Բարձր Հայքի արևմտյան մասը։ Մ.թ.ա. 1397 թվականին հեթերը հաղթել են Կարաննիին՝ Կաթխալաիայի (Կապադովկիայում) ճակատամարտում։ Զարգացնելով հաջողությունը, հեթերը կրկին հարձակվում են Ծոփքի վրա բայց ետ են շպրտվում։ Նույն թվականին տեղի է ունենում Անիի ճակատամարտը, որի արդյունքում հեթերի զորքերը ստիպված են լինում նահանջել։ Պատերազմը տևում է մինչև մ.թ.ա. 1380 թվականը։ Կարաննիի բանակը մի քանի անգամ հարձակվում է հեթերի թագավորության վրա և ավերում այն։ Մ.թ.ա․ 1380 թվականին Կարաննիին նույնիսկ հաջողվում է գրավել մայրաքաղաք Հատտուսան և այրել այն։ Վրեժի համար՝ տարիներ շարունակ պատերազմը շարունակվում էր։ Մոտ մ.թ.ա 1375 թվականին հեթերը փորձում են հասնել Սև ծովի ափ, բայց դրան հաջորդած ճակատամարտում կրում են լուրջ վնասներ և ետ շպրտվում։ Կարաննի թագավորի գլխավորությամբ հայկական զորքերը հարձակվում են, հաղթում թշնամուն և դուրս շպրտում հեթերին Հայասայի տարածքներից։ 
Կարաննի թագավորի անունից է առաջացել Կարին քաղաքի անունը։


== Աղբյուրներ ==
Ադոնց Ն. «Հայաստանի պատմությունը», Երևան 1972 թ.,
Ավետիսյան Հ.Մ. «Հայկական լեռնաշխարհի և Հյուսիսային Միջագետքի պետական կազմավորումների քաղաքական պատմությունը մ.թ.ա. XVII—IX դդ», Երևան 2002,
Թովմասյան Պ.Մ. «Հայկական լեռնաշխարհը և Միջագետքը», Երևան 2006,
Քոսյան Ա.Վ. «Հայկական լեռնաշխարհի տեղանունները (ըստ խեթական սեպագիր աղբյուրների)», Երևան 2004,
«Հայոց պատմություն», ՀՍՍՀ ԳԱ Երևան 1968.


== Ծանոթագրություններ ==


== Տես նաև ==
Հայասայի արքաների ցանկ
Հայասա
Ամորձու ջրակալում

Ամորձու ջրակալում, հիդրոցելե, հեղուկի կուտակումը ամորձու պատյանների միջև։ Կարող է լինել բնածին և ձեռքբերովի։


== Ձեռքբերովի ամորձու ջրակալում ==
Ձեռքբերովի ամորձու ջրակալումն առաջանում է ամորձու, դրա հավելումների կամ պատյանների բորբոքման, վնասվածքի, ուռուցքների, տուբերկուլոզի հետևանքով։ Երեխաների ամորձու ջրակալումը կարող է լինել աճուկային խողովակի և սերմնալարի թերզարգացման հետևանքով։


== Ախտանիշներ ==
Ամորձու ջրակալման հետևանքով ամորձապարկն աստիճանաբար (երբեմն՝ բավականաչափ) մեծանում է, սակայն ցավոտ չէ։ Դա կարող է դժվարացնել միզարձակումը, սեռական կյանքը, իջեցնել աշխատունակությունը և սահմանափակել ֆիզիկական ակտիվությունը։


== Բուժում ==
Բուժումն առավել արդյունավետ է հիվանդության վաղ շրջանում, երբ ամորձու թաղանթների միջև հեղուկի քանակությունն աննշան է։ Երկարատև ընթացքի ժամանակ կարող է ընկճվել ամորձու ֆունկցիան, և հետագա բուժումը կարող է անարդյունավետ լինել։ Չի թույլատրվում օգտագործել կոմպրես կամ ջերմային այլ բուժամիջոցներ, քանի որ դրանք նպաստում են հեղուկի քանակության ավելացմանը։
Հիվանդությունը պահանջում է պարտադիր վիրահատական միջամտություն։


== Կանխարգելում ==
Ամորձու ջրակալումը կանխարգելելու համար կարևոր է ամորձու բորբոքման և վնասվածքի ժամանակին բուժումը։
Քաղաքային ագլոմերացիա

Քաղաքային ագլոմերացիա, քաղաքային և գյուղական բնակավայրեր մեծ քաղաքի կամ քաղաքների շուրջ, որոնք իրար հետ միացած են արտադրական, տրանսպորտային, կրթական, մշակութային սերտ կապերով։ Քաղաքային ագլոմերացիաների առաջացումը ուրբանիզացման աստիճաններից մեկն է։ Քաղաքային ագլոմերացիաների տարածքային կառուցվածքը սովորաբար ընդգրկում է գլխավոր քաղաքը (ագլոմերացիայի միջուկը) և նրան շրջապատող բնակավայրերն ու արդյունաբերական, ռեկրեացիոն, գյուղատնտեսական և այլ գոտիներ։
Տարբերում են միակենտրոն  (ձևավորվել են մեկ խոշոր քաղաք֊միջուկի շուրջը, օրինակ, Նյու Յորքի ագլոմերացիա) և բազմակենտրոն ագլոմերացիաներ (ունեն մի քանի քաղաք֊միջուկներ, օրինակ, քաղաքների կուտակումը Ռուրի ավազան՝ Գերմանիայի)։ Քաղաքային ագլոմերացիաների մեծ մասը միակենտրոն է, ձևավորվում է խոշոր քաղաքների տարածական և գործառուտթային զարգացման հետևանքով։ Դրանց շուրջը կարող են ստեղծվել նոր քաղաքային բնակավայրեր և կենտրոններ, որոնք տնտեսական, աշխատանքային, մշակութային, կրթական սերտ կապեր ունեն ագլոմերացիայի միջուկի (կենտրոնի) հետ։ Միակենտրոն ագլոմերացիաների սահմանները սովորաբար չեն անցնում կենտրոնական քաղաքից 1.5 ժամյա տրանսպորտային մատչելիության սահմանները, որը մերձքաղաքային տրանսպորտի ժամանակակից զարգացման պայմաններում կազմումէ 60֊80 կմ հեռավորություն։ Հանքաարդյունաբերական և առողջարանային տարածաշրջաններում։


== Ամենամեծ ագլոմերացիաներ ==
Երկիր մոլորակի ամենամեծ ագլոմերացիաները, որոնց բնակչությունը ավելին է քան 10 միլիոն մարդ (ըստ 2009 թ. հունվարի 1-ի տվյալների)
Սիգիզմունդ I Ծեր

Սիգիզմունդ I Ծեր (հունվարի 1, 1467, Կոցիենիցե, Gmina Kozienice, Kozienice County, Լեհաստան - ապրիլի 1, 1548, Կրակով, Լեհաստանի թագավորություն), լեհական թագավոր և լիտվական մեծ իշխան 1506 թ.։ Յագելլոների դինաստիայից։
1515 թ. Հաբսբուրգների հետ կնքել է համաձայնագիր, որով Յագելլոներից Հաբսբուրգներին են անցել Չեխիան և Հունգարիան։ 1519-1521 թթ. պայքարել է Տևտոնյան օրդենի դեմ, այնուհետև թույլ է տվել օրդենի մագիստրոսին այն դարձնել աշխարհիկ Պրուսական դքսություն, որը վասալական կախման մեջ էր Լեհաստանից։ Սիգիզմունդ I-ի օրոք 1526 թ. Մազովիան մտել է Լեհաստանի կազմի մեջ։ Սիգիզմունդ I-ի որոշ փոփոխությունների է ենթարկել Լեհահայոց դատաստանագիրքը և 1519 թ. ներկայացրել սեյմին՝ հաստատելու։


== Ծանոթագրություններ ==
Ջեյդ Յուեն

Անվան այլ կիրառումների համար տե՛ս՝ ՅուենՋեյդ Ալմարի Լուիզ Յուեն (անգլ.՝ Jade Almarie Louise Ewen, հունվարի 24, 1988(1988-01-24), Լոնդոն, Միացյալ Թագավորություն), անգլիացի երգչուհի և դերասանուհի է։ Ջեյդի կարիերան սկսվել է 12 տարեկանում, երբ մասնակցել է «Առյուծ Թագավոր» երաժշտական մրցույթին։ Մասնակցել է նաև Եվրատեսիլ 2009 երգի մրցույթին ներկայացնելով Its My Time (Սա իմ ժամանակն է) երգը, որտեղ զբաղեցրել է 5-րդ հորիզոնականը 173 միավորով։
Ջեյդը հիմնականում երգում է՝ փոփ և RnB ոճերում։


== Ծանոթագրություններ ==
Ռաֆիկ Հակոբյան (այլ կիրառումներ)

Ռաֆիկ Հակոբյան անունը կարող է վերաբերել հետևյալ անձանց.

Ռաֆիկ Եղիշեի Հակոբյան (1931)-(2004), հայ քիմիկոս։ Տեխնիկական գիտությունների դոկտոր (1985), պրոֆեսոր (1986)։
Ռաֆիկ Սերգեյի Հակոբյան (1956), հայ ֆիզիկոս։ Ֆիզմաթ գիտությունների դոկտոր (1995), պրոֆեսոր (2000)։
1533

1533 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1533 թվականն է, 
XVI դարի 33-րդ տարին։


== Դեպքեր ==


== Ծնունդներ ==


== Մահեր ==
Տրոիցկոե (գյուղ, Յասինովատսկի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ուկրաիներեն՝ Троїцьке), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Տրոիցկոե գյուղում բնակվում էր 239 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տուա

Տուա (ֆր.՝ Thoix), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 137 մարդ, բնակչության խտությունը` 12.32 մարդ/կմ²։ Բնակավայրը զբաղեցնում է 11.12 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 28 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 78 աշխատունակ (15-64 տարեկան)  բնակիչ, որոնցից ակտիվ էին 55-ը, իսկ ոչ ակտիվները` 23։ Ակտիվության ցուցանիշը կազմում է 70,5 %։ 55 աշխատունակ մարդկանցից աշխատել է 50 անձ (25 տղամարդ և 25 կին)։ Գործազուրկ են եղել 5 անձ (3 տղամարդ և 2 կին)։ 23 անաշխատունակներից 8-ը եղել են աշակերտներ կամ ուսանողներ, 11-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(9906) Տինտորետո

(9906) Տինտորետո (անգլ.՝ Tintoretto), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,619989 ա. մ., առավելագույնը մոտենում է 2,1474 ա. մ. հեռավորության վրա և հեռանում 3,0926 ա. մ.։ Արեգակի շուրջ մեկ ամբողջական պտույտ է կատարում 1548,99 երկրային օրվա ընթացքում, իր ուղեծրով շարժվելով միջինում 0,23241 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,39° անկյուն։
Տինտորետո աստերոիդը պատկանում է Էվնոմիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,54 - 2,72 ա. մ. միջակայքում ընկած մեծ կիսաառանցքներով, ունեն 11,6°-14,8° ուղեծրի թեքում և 0,121-0,180 էքսցենտրիսիտետ։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9906) Տինտորետո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ճակատագրի բերումով

«Ճակատագրի բերումով» (անգլ. Longshot), 2001 թվականի կատակերգություն` ռեժիսոր Լայոնել Ս. Մարտինի կողմից։ Ֆիլմն առաջին անգամ ցուցադրվել է Գերմանիայում, բայց այդպես էլ Հյուսիսային Ամերիկայում վարձակալությամբ չտրվեց, սակայն դուրս էր եկել DVD սկավառակների վրա, որոնք հասանելի էին միայն ֆիլմի կայքում։ Ինչպես նաև վաճառվել է FYE խանութներում, «Խաչմերուկներ» ֆիլմի հետ միասին, որտեղ գլխավոր դերակատարը Բրիթնի Սփիրսն է։ Դրանից հետո ֆիլմը ցուցադրվել է հեռուստատեսությամբ։ Ֆիլմի մեկ երրորդն արտադրվել է Տորոնտոյում։
Շատ հայտնիներ, ինչպիսիք են` Լիլ Կիմը, Բրիթնի Սփիրսը և Ջասթին Թիմբերլեյկը, երկրորդական դերեր են խաղացել։ Ֆիլմի պրոդյուսեր Լու Պերլմանն աշխատել է նրանց հետ 1990-2000 թվականների սահմանում։


== Սյուժե ==
Հուսահատ Ալեքսը փորձում էր նմանվել իր խարիզմատիկ ավագ եղբորը` Ջեկին։ Ալեքսը խնդիր ուներ աղջիկների հետ խոսելու, պատճառն ավագ դպրոցի խուլիգաններն են, ովքեր անընդհատ ծաղրում էին նրան։ Ամենավատն այն էր, որ նա բաց էր թողել նկարահանումները, որոնք կօգնեին նրան հաղթել մեծ խաղ դպրոցի համար։ Ալեքսը միշտ համեմատվում էր Ջեկի հետ, ով հոգ էր տանում նրա մասին այն ժամանակվանից, երբ նրանք որբ մնացին, բայց ոչ առանց տհաճությունների։ Նա խնդիր ուներ ավազակ` Լասլո Պրայիսի հետ, ով բռնացրել էր Ջեկին իր կնոջ հետ։ Ջեկի կյանքը կփրկվի, եթե նա կարողանա իմանալ ամուսնու բիզնեսները ժառանգած այրու՝ Ռեյչելի գաղտնիքները։ Չնայած Ջեկը փորձում էր լավ օրինակ լինել կրտսեր եղբոր համար, սակայն գիտակցում էր, որ պետք է անի այն, ինչ Լասլոն է ցանկանում։ Նա սիրահարվում է Ռեյչելին և երդվում է երբեք չմատնել նրան, բայց հայտնվում է փակուղում, քանի որ Ալեքսը հայտնվել էր վտանգի մեջ, երբ Լասլոն սկսում է որոնել նրան, որպեսզի ցույց տա, թե ինչ է բիզնեսը։
Ամեն ինչ փոխվում է, և Ալեքսը պետք է հաղթահարեր իրեն, որպեսզի փրկեր ավագ եղբորը։


== Դերերում ==


== Սաունդթրեկ ==
«Feel the Love» - ’N Sync
«Me (Boom Shelak, Lak, Boom)» - LFO
«See You Again» - O-Town
«Put Your Arms Around Me» - Natural
«Let’s Get This Party Started» - Take 5
«Wishing on Every Star» - Innocence
«So Often» - C-Note
«It Don’t Bother Me» - Brizz
«She’s a Mystery» - Becker
«In & Out» - Ali Dee
«I Just Wanna (Be with You)» - Bon Voyage
«Happy» - Keli Michaels
«Fall in Love» - Nicole Carter
«A Reason to Love Me» - Joey Sculthorpe
«Longshot Theme» - Lalo Shifrin
«Longshot Theme (Remix)» - Lalo Shifrin


== Ծանոթագրություններ ==


== Արտաքին հղումներ ==
«Воля случая»(անգլ.) ֆիլմը Internet Movie Database կայքում
Քաջքեր

Քաջքեր, առասպելական ոգիներ, երբեմն բարի, երբեմն չար հատկություններով։ Քաջքերը ընդհանրապես ապրելիս են եղել քարանձավներում, լեռներում. նրանք համարվել են պատժող ուժեր։ Հավատացել են, որ քաջքերը երբեմն էլ մտնում էին մարդկանց մեջ, նրանց չարչարում։ Ըստ ավանդության քաջքերը բռնել են Արտավազդ թագավորին և Մասիսի խորքերում շղթայակապ բանտարկել։
Կոլումբիա

Անվան այլ կիրառումների համար տե՛ս՝ Կոլումբիա (այլ կիրառումներ)Կոլումբիա, պաշտոնապես՝ Կոլումբիայի Հանրապետություն (իսպ.՝ República de Colombia), պետություն Հարավային Ամերիկայի հյուսիս-արևմուտքում։ Սահմանակից է արևելքում Վենեսուելային, հարավ-արևելքում Բրազիլիային, հարավ-արևմուտքում  Պերուին, հարավում  Էկվադորին և հյուսիսում Պանամային։ Ողողվում է Խաղաղ օվկիանոսի և Կարիբյան ծովի ջրերով։


== Պատմություն ==
Կոլումբիան իսպանացիների կողմից հայտնաբերվել է 1499 թվականին։ 16-րդ դարի 30-ական թվականներին իսպանացիները վերջնականապես նվաճել են երկիրը՝ հարակից տարածքներով, և դարձրել գաղութ՝ Նոր Գրանադա անունով (ընդգրկում էր նաև Էկվադորի, Պանամայի, Վենեսուելայի տարածքները), որը հետագայում տրոհվել է։ Կոլումբիայի անկախությունը հռչակվել է 1810 թվականի հուլիսի 20-ին, սակայն իրական անկախությունն սկսվել է 1830 թվականից՝ Մեծ Կոլումբիայի դաշնության տրոհումից հետո (նրանից անջատվել են ներկայիս Վենեսուելան և Էկվադորը)։ 1863 թվականից երկիրն անվանվել է Կոլումբիայի Միացյալ Նահանգներ, 1886 թվականից՝ Կոլումբիայի Հանրապետություն։ Երկրի հիմնական բնակիչները կոլումբիացիներն են։


== Աշխարհագրություն ==
Կոլումբիան գտնվում է Հարավային Ամերիկայի հյուսիս-արևմուտքում։ Ափերը ողողվում են Խաղաղ օվկիանոսի և Կարիբյան ծովի ջրերով։ Երկրին են պատկանում նաև Սան Անդրես, Պրովիդենսիա (Կարիբյան ծովում) և Մալպելո (Խաղաղ օվկիանոսում) կղզիները։ Ռելիեֆը բազմազան է. հյուսիսում և արևելքում հարթավայրային է, իսկ արևմուտքում ձգվում է Կոլումբիական Անդեր լեռնաշղթան։ Հյուսիս-արևմուտքում Սիեռա Նևադա դե Սանտա Մարտա լեռնազանգվածն է, որտեղ գտնվում է Կոլումբիայի ամենաբարձր՝ Կոլոն լեռնագագաթը (5800 մ)։ Ափամերձ գոտիներում ճահճապատ դաշտավայրեր են։ Կան նավթի, գազի, ածխի, ոսկու, պլատինի, զմրուխտի (առաջին տեղն աշխարհում), երկաթի պաշարներ։


== Կլիմա ==
Կլիման հասարակածային և մերձհասարակածային է։ Գետային ցանցը խիտ է։ Խոշոր գետերն են Մագդալենան, Անտրատոն, Մետան, Գուավիարեն, Կակետան և այլն։ Կան բազմաթիվ լճեր։
Տարածված են մշտադալար անտառներն ու սավաննաները։ Կենդանական աշխարհը հարուստ է։


== Վարչական բաժանում ==

Կոլումբիան ունիտար հանրապետություն է, որը բաժանվում է 32 դեպարտամենտրների (իսպ.՝ departamentos) և մայրաքաղաքային շրջանի (իսպ.՝ Distrito Capital)։ Ամեն դեպարտամենտրը գլխավորում է նահանգապետը (իսպ.՝ gobernador) և Դեպարտամենտրի Ժողովը (իսպ.՝ Asamblea Departamental), որին չորս տարով ընտրում է բնակչությունը։ Նահանգապետը չի կարող զբաղեցնել իր պաշտոնը երկու անգամ ՝ առանց ընդհատումների։ Դեպարտամենտներն ունեն ինքնավարության որոշ աստիճան։
Դեպարտամենտները կազմված են մունիցիպալիտետներից (իսպ.՝ municipios)։ Մունիցիպալ կառավարությունը գլխավորում է ալկալդը (իսպ.՝ alcalde), իսկ վարչական մարմինն Մունիցիպալ Խորհուրդն է (իսպ.՝ Concejo Municipal)։ Երկուսին էլ ընտրում է բնակչությունը ՝ չորս տարով։
Մայրաքաղաքային շրջանն է երկրի մայրաքաղաք Բոգոտան։ Բոգոտան մասամբ քաղված է իրեն շրջապատող Կունդինամարկա դեպարտամենտից։
Հիմնականում կոլումբիացները կաթոլիկ են, բայց անտառային հնդկացիների շարքում հանդիպում են ավանդական ցեղային հավատքներ։


== Ծանոթագրություններ ==
Կիրիլ Կուլիշ

Կիրիլ Յակոբ Կուլիշ (անգլ.՝ Kiril Jacob Kulish, փետրվարի 16, 1994(1994-02-16), Սան Դիեգո, Կալիֆոռնիա, ԱՄՆ), ամերիկացի դերասան, պարող և երաժիշտ։ 6 տարեկանից բալետ է սովորել, 15 տարեկան հասակում դարձել է «Թոնի» մրցանակի դափնեկիր՝ «Լավագույն տղամարդու դեր մյուզիքլում» անվանակարգում՝ Բրոդվեյի «Բիլի Էլիոտ» բեմադրությունում դերի համար։


== Կենսագրություն ==
Կուլիշը ծնվել է 1994 թվականի փետրվարի 16–ին Սան Դիեգոյում՝ Կալիֆոռնիա նահանգում։ Ծնողներն են՝ Ֆիլ Աքսելրոդը և ուկրանուհի Ռաիսա Կուլիշը։ Կիրիլը ազատ տիրապետում է ռուսերենին։ Հինգ տարեկան հասակում զբաղվել է դաշնամուրով, վեց տարեկան հասակում՝ բալետով, յոթ տարեկանում՝ պարահանդեսային պարերով, ութում՝ գիմնաստիկայով, իննը տարեկանում՝ կարատեով։ 2006 թվականին դարձել է Youth America Grand Prix բալետի խոշորագույն միջազգային մրցույթի «Հույս» (անգլ.՝ Hope) մրցանակի դափնեկիր, հետագայում երեք անգամ դարձել է այդ մրցույթի Գրան պրիի դափնեկիր։ 2007 թվականին դարձել է կարատեի և պարահանդեսային պարերի Ամերիկայի չեմպիոն։ 2009 թվականին արժանացել է Նյու Յորքում ռուսական մշակույթի կենտրոնի մրցանակի, «Համաշխարհային թատրոն» մրցանակի, Ֆրեդ Ասթերի անվան մրցանակի, Հանդիսատեսի միության և Քննադատների միության հատուկ մրցանակի։ Նույն թվականին դարձել է «Թոնի» մրցանակի դափնեկիր «Լավագույն տղամարդու դեր մյուզիքլում» անվանակարգում՝ «Բիլի Էլիոտ» բեմադրությունում գլխավոր դերի համար։ Նույն թվականին մրցանակաբաշխության պատմության մեջ առաջին անգամ մրցանակը հանձնվել է երեք դերասանի, որոնք կատարել են մյուզիքլի գլխավոր դերը հերթափոխով։ Կիրիլը կրթաթոշակի առաջարկ է ստացել Թագավորական բալետի դպրոցից, Փարիզի օպերայի և բալետի դպրոցից, նաև «Պարի արքաները» (անգլ.՝ Kings of Dance) նախագծին մասնակցելու հրավեր։ Համարվում է ամենաերիտասարդ պարողը, որն ընդունվել է Սան Դիեգոյի բալետի ակադեմիա։ ABT American Ballet Theater հետ միասին ելույթ է ունեցել Մեխիկոյում ութ գալա համերգներում։ Տալիս է դաշնամուրի համերգներ Մեկխիկոյում և Եվրոպայում, դարձել է մի քանի երաժշտական մրցանակների դափնեկիր։ Շարունակում է մասնակցել հեռուստա, կինո և թատերական նախագծերի։


== Billy Elliot the Musical ==
2008 թվականին ապրիլի 22–ին Նյու Յորքում կայացած մամուլի ասուլիսի ժամանակ հայտարարել է գլխավոր դերակատարների մոտավոր կազմը՝ Կրիլ Կուլիշ, Թրենտ Կավալիկ, Դեյվիդ Ալվարես։ Կիրիլի առաջին ելույթը կայացել է 2008 թվականի հոկտեմբերի 1-ին, իսկ 2009 թվականի հոկտեմբերի 1-ին երկու այլ կատարողների հետ արժանացել է «Թոնի» մրցանակի՝«Լավագույն տղամարդու դեր մյուզիքլում» անվանակարգում։ Մյուզիքլը առաջադրվել է 15 մրցանակի,  արժանացել է դրանցից 10-ին, ներառյալ՝ Տարվա լավագույն մյուզիքլ։ Կիրիլի վերջին ելույթը կայացել է 2009 թվականի հոկտեմբերի 3-ին։


== Այլ աշխատանքներ ==
2009 թվականի վերջին Կուլիշը կատարել է «Մարդուկ Ջարդուկը» բալետի գլխավոր դերը։ 2010 թվականին մասնակցել է Լոնգ Բիչում պարահանդեսային պարերի առաջնությանը ԱՄՆ-ի հարաֆ-արևմտյան շրջանային առաջնությունում (Կալիֆոռնիա նահանգ)։ Ներկայումս ապրում է ծնողների հետ Սան Դիեգոյում և Նյու Յորքում։


== Ծանոթագրություններ ==


== Արտաքին Հղումներ ==
Официальный сайт(անգլ.)
Թմրառաքիչ

Նարկոկուրյեր (թմրառաքիչ), անգլերեն՝ mule, ռուսերեն՝ наркокурьер, мул, մուլ, պետական սահմաններով մաքսանենգորեն թմրամիջոցներ տեղափոխող անձ, որը դա կատարում է վճարի դիմաց, ստիպողաբար կամ խաբեության արդյունքում։ Մաքսանենգ ճանապարհով թմրամիջոցներ տեղափոխողները օգտագործում են թմրառաքիչներին, որպեսզի մեղմեն սեփական՝ հանցագործության համար բռնվելու ռիսկերը։
Մաքսանենգության կիրառվող տարբերակներից են՝ տրանսպորտային միջոցում, ուղեբեռում կամ հագուստի մեջ թաքցնելը, թմրամիջոցի փաթեթների կապում մարմնին կամ տեղադրում մարդու օրգանիզմում։ Երբեմն թմրամիջոցները տեղադրում են այնպիսի մարդկանց իրերում և մեքենաներում, ովքեր անգամ չեն կասկածում դրա մասին («կույր» թմրառաքիչ, անգլ.՝ blind mule), չնայած կա կարծիք, որ դա պարզապես մեղադրյալների արդարացման միջոց է։
Սահմաններով հերոինի տեղափոխման տարածված ձև է հանդիսանում տեղափոխումը նարկոկուրյերների (թմրառաքիչ) միջոցով։ Առավել հասանելի և տարածված է հերոինի տեղափոխումը ստամոքսում և աղիներում, հատկապես թանկարժեք թմրամիջոցների դեպքում (հերոին, կոկաին)։ Ստեղծվում են 10-15 գրամանոց փաթեթներ։ Փաթեթը տեղադրվում է հերմետիկ տարրայում (հաճախ օգտագործվում է պահպանակ), որն այնուհետև կուլ են տալիս։ Առաքիչը կարող է տեղափոխել այդպիսի 60-80 փաթեթներ։ Եթե փաթեթը պատռվում է կամ կորցնում հերմետիկությունը, առաքիչը, որպես կանոն, մահանում է թմրամիջոցի գերդոզավորումից։ 2-3 օրից փաթեթները դուրս են գալիս բնական ճանապարհով՝ կղանքի միջոցով։ Փաթեթների արագ դուրսբերման անհրաժեշտության դեպքում առաքիչին տրվում են ուժեղ ցավազրկողներ։
Առաքիչների դրամական պարգևատրումները միջինում չեն գերազանցում տեղափոխվող թմրամիջոցի արժեքի տասնորդական տոկոսը։ Միջինում առաքիչը հնարավոր դատապարտման ռիսկի յուրաքանչյուր տարվա համար ստանում է մոտավորապես 250 դոլար։


== Գրականություն ==
http://www.ofdt.fr/BDD/publications/docs/OEDTdrugMules.pdf Lisbon։ European Monitoring Centre for Drugs and Drug Addiction — 2012 — 45 pp. ISBN 978-92-9168-498-4 (англ.)
http://www.claremontmckenna.edu/pages/faculty/dbjerk/Mules%2018.pdf(չաշխատող հղում)


== Ծանոթագրություններ ==
Ցվետկովո (քաղաքատիպ ավան, Ուկրաինա)

Անվան այլ կիրառումների համար տե՛ս՝ ՑվետկովոՑվետկովո (ուկրաիներեն՝ Цвіткове), քաղաքատիպ ավան Ուկրաինայի Չերկասիի մարզի Գորոդիշչեի շրջանում։ Բնակավայրը նախկինում նաև անվանվել է Սվոբոդա։ Հիմնադրվել է 1876 թվականին։
2007 թվականի տվյալներով Ցվետկովո քաղաքատիպ ավանում բնակվում էր 1 298 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կուշեևո

Կուշեևո (ռուս.՝ Кушеево, բաշկիրերեն՝ Ҡушый), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 399 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բաշքյոյ (Սիլվանի գավառ)

Անվան այլ կիրառումների համար տե՛ս՝ Բաշքյոյ (այլ կիրառումներ)Բաշքյոյ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։


== Պամտություն ==
Թուրքերի կողմից կողոպտվել և ավերվել է 1895 թվականի ջարդերի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Արևմտյան Կովկաս

Արևմտյան Կովկաս, Մեծ Կովկասյան լեռնաշղթայի մի մաս, որը գտնվում է Էլբրուս լեռան վրայով անցնող միջօրեականից արևմուտք։ Արևմտյան Կովկասի մի մասը՝ Անապայից մինչև Ֆիշթ լեռը, բնութագրվում է ցածր և միջին ռելիեֆով (այսպես կոչված՝ Հյուսիսարևմտյան կամ Սևծովյան Կովկաս), դեպի արևելք մինչև Էլբրուս ընկած հատվածում լեռնային համակարգը ձեռք է բերում տիպիկ ալպյան տեսք՝ բազմաթիվ սառցադաշտերով և բարձրլեռնային ռելիեֆային ձևերով։ Մեծ Կովկասյան լեռնաշղթայի միայն Ֆիշթ լեռից մինչև Էլբրուս ընկած հատվածը հանդիսանում է Արևմտյան Կովկասի լեռնագնացային և զբոսաշրջային կարևոր երթուղին։
Արևմտյան Կովկասի տարածքի աշխարհագրական հատվածում ստեղծվել է Համաշխարհային բնական ժառանգության համանուն տարածք։ Այս տարածքը ներառում է Կովկասի պետական արգելոցը, Սոչիի ազգային պարկը, Մեծ Թխաչի բնական պարկը, բնական հուշարձաններ` «Բույնի (Կատաղի) լեռնաշղթան», «Ցիցա գետի վերին հոսանքները», «Պշիխ և Պշիխաշխա գետերի վերին հոսանքները», ինչպես նաև Կովկասյան արգելոցի բուֆերային գոտու մի մասը՝ ձգվելով նրա հյուսիսային և հյուսիսարևմտյան եզրերով (1 կմ երկարությամբ)։ Այն գտնվում է ՅՈՒՆԵՍԿՕ-ի պաշտպանության ներքո՝ որպես համաշխարհային ժառանգության օբյեկտ։
Լեռնագնացների և զբոսաշրջիկների համար ամենատարածված վայրերն են Արխիզը, Դոմբայը, Ուզունկոլը։


== Կենսոլորտային արգելոց ==
Արևմտյան Կովկասը իր մեջ ներառում է նաև Կովկասյան բնական արգելոցը (Ռուսաստանի Կովկասի պետական բնական կենսոլորտային արգելոց), որը գտնվում է Կրասնոդարի երկրամասում, Ադիգեայում և Կարաչայ-Չերքեզիայում և արգելոց է դարձել Խորհրդային կառավարության ժամանակ։ Այստեղ պահպանվում են մոտ 85 մ բարձրությամբ Կովկասյան եղևինի նմուշներ, որոնք համարվում են Եվրոպայի ամենաբարձր ծառերը, և Սոչի քաղաքում՝ հատապտղային կենու և մշտադալար տոսախի եզակի անտառներ։
Արգելոցի ալպյան բույսերի մոտ մեկ երրորդը համարվում է էնդեմիկ։ Այս շրջանը ներառում է նաև Սոչի ազգային պարկը։
Արևմտյան Կովկասը նաև կովկասյան բիզոնի ծագման և վերածննդի վայրն է։ Վերջին վայրի բիզոնը աշխարհում սպանվել է այստեղ որսագողերի կողմից՝ 1927 թվականին։ Ամերիկյան բիզոնի հետ մասամբ խաչասերված բիզոնը վերականգնվել է մի քանի տասնամյակ անց։
2009 թվականին Սոչի ազգային պարկում ստեղծվել է պարսկական ընձառյուծի վերարտադրողական կենտրոն, որտեղ 2009 թվականիի սեպտեմբերից պահվում են Թուրքմենստանից բերված երկու արու, իսկ 2010 թվականի մայիսից՝ Իրանից երկու էգ ընձառյուծներ։ Նրանց սերունդները բաց կթողնվեն կենսոլորտային արգելոց։
2012 թվականին Պորտուգալիայում գտնվող Լիսաբոնի կենդանաբանական այգուց Սոչիի պարկ բերվեց մի զույգ ընձառյուծ։ 2013 թվականի հուլիսին զույգը ձագ ունեցավ։ Ըստ WWF Ռուսաստանի տեսակների համակարգող Նատալյա Դրոնովայի՝ ձագերը բաց կթողնվեն այն ժամանակ, երբ իրենց ծնողներից կսովորեն գոյատևման հմտությունները։


== Պատկերասրահ ==

		
		
		


== Տես նաև ==
Կովկաս


== Ծանոթագրություններ ==


== Գրականություն ==
Арсенин В. В., Бондарев Н. Д., Сергиевский Э. Д. Горные путешествия по Западному Кавказу. — М.: Физкультура и спорт, 1968. — 152 с. — (По родным просторам). — 25 000 экз.
Арсенин В. В., Бондарев Н. Д., Сергиевский Э. Д. Горные путешествия по Западному Кавказу / Фото авторов, а также Л. В. Вегенера, С. Л. Лавриновича и А. Г. Пономарёва. — 2-е изд., доп. — М.: Физкультура и спорт, 1976. — 248 с. — (По родным просторам). — 50 000 экз.
Վոդյանոե (այլ կիրառումներ)

Վոդյանոե, կարող է վերաբերել՝

Վոդյանոե - ավան, Ուկրաինայի Դոնեցկի մարզի Մարյինի շրջանում
Վոդյանոե - ավան, Ուկրաինայի Դոնեցկի մարզի Վոլոդարսկիում
Վոդյանոե - ավան, Ուկրաինայի Խարկովի մարզի Կրասնոկուտի շրջանում
Վոդյանոե - գյուղ, Ուկրաինայի Դոնեցկի մարզի Յասինովատսկի շրջանում
Վոդյանոե - գյուղ, Ուկրաինայի Դոնեցկի մարզի Նովոազովսկի շրջանում
Վոդյանոե - գյուղ, Ուկրաինայի Խարկովի մարզի Բլիզնյուկովի շրջանում
Վոդյանոե - գյուղ, Ուկրաինայի Խարկովի մարզի Բլիզնյուկովի շրջանում
Վոդյանոե - գյուղ, Ուկրաինայի Խարկովի մարզի Դվուրեչենսկի շրջանում
Վոդյանոե - գյուղ, Ուկրաինայի Խարկովի մարզի Զմիյովի շրջանում
Վոդյանոե - գյուղ, Ուկրաինայի Խարկովի մարզի Պերվոմայսկի շրջանում
Վոդյանոե - գյուղ, Ուկրաինայի Խարկովի մարզի Վելիկոբուրլուկիի շրջանում
Վոդյանոե - գյուղ, Ուկրաինայի Կիրովոգրադի մարզի Դոբրովելիչկովի շրջանում
Վոդյանոե - գյուղ, Ուկրաինայի Կիրովոգրադի մարզի Զնամենկայի քաղաքային խորհրդում
Վոդյանոե - գյուղ, Ուկրաինայի Կիրովոգրադի մարզի Կոմպանեևսկի շրջանում
Վոդյանոե - գյուղ, Ուկրաինայի Կիրովոգրադի մարզի Նովոուկրաինկայի շրջանում
Վոդյանոե - գյուղ, Ուկրաինայի Կիրովոգրադի մարզի Պետրովսկի շրջանում
Վոդյանոե - գյուղ, Ուկրաինայի Նիկոլաևի մարզի Ելանեցի շրջանում
Ստանցիոնոե (գյուղ, Լուգինսկի շրջան)

Ստանցիոնոե (ուկրաիներեն՝ Станційне), գյուղ Ուկրաինայի Ժիտոմիրի մարզի Լուգինսկի շրջանում։
2001 թվականի տվյալներով Ստանցիոնոե գյուղում բնակվում էր 514 մարդ։ Բնակավայրը զբաղեցնում է 1 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամիր Հադդադ

Ամիր Հադդադ (ֆր.՝ Amir Haddad, եբրայերեն՝ עמיר חדד‎, հունիսի 20, 1984(1984-06-20), Սարսել), իսրայելա-ֆրանսիական երգիչ և երգերի հեղինակ։
«J'ai Cherche» երգով ներկայացրել է Ֆրանսիան Շվեդիայի մայրաքաղաք Ստոկհոլմում տեղի ունեցած Եվրատեսիլ 2016 երգի մրցույթում։


== Կենսագրություն ==
Ամիր Հադդադը ծնվել է 1984 թվականի հունիսի 20-ին Ֆրանսիայի մայրաքաղաք Փարիզում։ Հայրը հրեա է, իսկ մայրը՝ իսպանուհի։ Ամիրը հանդիսանում է իսրայելա-ֆրանսիացի երգիչ և երգահան։
Նա ավարտել է իր պարտադիր զինվորական ծառայությունը Իսրայելական պաշտպանության ուժերում և այնուհետև շարունակել ուսումը որպես ատամնաբույժ, սակայն երգն ու երաժշտությունը նրան ավելի էին գրավում։


== Կարիերա ==
Ամիրիը հայտնի դարձավ այն ժամանակ, երբ նա 2006 թվականին մասնակցեց Իսրայելի «Kokhav Nolad 4» երգի մրցույթին, սակայն շատ հուզված լինելու պատճառով ուշաթափվեց է բեմի վրա։
2014 թվականին նա մասնակցել է ֆրանսիական «The Voice» նախագծի 3-րդ եթերաշրջանին։ Կույր լսումներ փուլում Ամիրը կատարեց Էլթոն Ջոնի «Candle in the Wind» երգը, որի ժամանակ բոլոր չորս մարզիչներն էլ պտտվեցին, բայց նա իր մարզիչ ընտրեց Ջենիֆերին։ Ամիր Հադդադը հասավ եզրափակիչ փուլ գրավելով երրորդ տեղը։ Նա նաև հայտնվել է ֆրանսիական «Forever Gentlemen 2» ամսագրի կազմում։ Ամիրը ներկայացել է բազմաթիվ բարեգործական համերգներով Փարիզում և Ֆրանսիայի այլ քաղաքներում։


== Անձնական կյանք ==

Ամիրը ծնված օրվանից ունեցել է լսողության հետ խնդիրներ և լսում է միայն ձախ ականջով։ 2014 թվականի հուլիսի 7-ինԱմիրն ամուսնացել է իսրայելուհի Լիտալի հետ։


== Եվրատեսիլ 2016 ==
2016 թվականին ֆրանսիական «France 2» հանրային հեռուստատեսությունը ընտրեց Ամիր Հադդադին ներկայացնելու Ֆրանսիան Եվրատեսիլ 2016 երգի մրցույթում։ Երգը ընտրվել է «France 2» հեռուստաալիքի կողմից, այն կոչվում է «J'ai Cherche» (հայերեն՝ «Ես փնտրում էի»)։ Երգի հեղինակը հենց Ամիրն էր՝ համատեղ Նազիմ Խալեդի և Յոհան Էրամիի հետ։ Եվրատեսիլ երգի մրցույթում հայաստանյան ժյուրին Ամիրի երգին հանձնեց առավելագույն 12 միավորը և արդյունքում ֆրանսիացի երգիչը զբաղեցրեց 6-րդ հորիզոնականը։ 2016 թվականի ապրիլի 29-ին դուրս եկավ Ամիրը նոր ալբոմը, որը կոչվում է «Au cœur de moi»:


== Սինգլներ ==


== Ծանոթագրություններ ==


== Արտաքին հղումներ ==
Պաշտոնական կայք Archived 2016-03-18 at the Wayback Machine.
Վաչե (իշխան)

Վաչե (ծննդյան և մահվան թվականները անհայտ), Արցախի և Ուտիքի գահերեց իշխան (V դար)։ Հայկական աղբյուրներում հաճախ անվանվում է «Աղվանից թագավոր»։ Առանշահիկների տոհմից։ Մայրը եղել է պարսկուհի, ինքն ամուսնացել է Սասանյան արքա Հազկերտ 2–րդի քրոջ դստեր հետ։ Վարդանանց հետ առերես ընդունել է զրադաշտականություն։ Սկզբում ենթարկվել է պարսից արքունիքին, Պերոզ արքայի (459–484) հրամանով կառուցել Պարտավ (Պերոզապատ) քաղաքը, որը պետք է դառնար Չողի (Դարբանդի) պարսիկ մարզպանի նստավայրը։ Այնուհետև, չհանդուրժելով Պերոզի սաստկացող բռնատիրությունը, ապստամբել է, հրաժարվել զրադաշտականությունից և երկրից դուրս քշել պարսիկներին։ Երբ Պերոզը բանակ է ուղարկել Վաչեի դեմ, նա անցել է անդրկուրյան Աղվանք, դաշնակցել տեղի ցեղերի հետ և նրանց օգնությամբ պարտության մատնել նվաճողներին։ Պերոզը նախ խաղաղության առաջարկով նամակ է հղել Վաչեին, ապա կաշառքով նրա դեմ հանել խայլանդուրներին (լեռնաբնակ ժողովուրդ) և հոներին։ Մեկամյա կռիվներից հետո Պերոզը ստիպված հաշտվել է Վաչեի անկախության հետ։ Այնուհետև Վաչեն լքել է (մոտ 464 թվականին) աշխարհիկ կյանքը և զբաղվել քարոզչությամբ։ Ըստ ավանդության, Վաչեի ճգնակեցության վայրում հետագայում կառուցվել է Ավետարանոց (այժմ՝ գ․ Չանախչի) ավանը։ Վաչեին ներբողական երկու թուղթ է հղել Հայոց կաթողիկոս Գյուտ Ա Արահեգացին (461–478)։
Նորաբակ

Նորաբակ (նախկին անվանումը` Ազիզլու),
գյուղ Հայաստանի Հանրապետության Գեղարքունիքի մարզի Վարդենիսի տարածաշրջանում, Վարդենիս քաղաքից մոտ 10 կմ հարավ-արևելք։ Ընդգրկված է Գեղամասար համայնքում։ Վերանվանվել է Նորաբակ 1991 թ.  ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Նորաբակի մշտական բնակչությունը կազմել է 246, առկա բնակչությունը` 241 մարդ։ Մինչև 1989 թ. գյուղը հիմնականում բնակեցված է եղել ադրբեջանցիներով, այնուհետ` Ադրբեջանի Դաշքեսան քաղաքից բռնագաղթած հայերով։ Նորաբակի բնակչության փոփոխությունը ժամանակի ընթացքում` ստորև.


== Պատմություն ==
Նորաբակ գյուղն առաջին անգամ բնակեցվել է 1000-ական թվականներին։ Բայց, կա նաև վարկած, որ գյուղը բնակեցվել է 5-րդ դարից։ 


=== Պատմամշակութային հուշարձաններ ===
Նորաբակ բնակավայրը հարուստ է պատմամշակութային հուշարձաններով։ Այստեղ պետության կողմից հավառվել են 9 հուշարձաններ, որոնցից է գյուղի հարավային մասում՝ բարձունքին գտնվում է մ.թ.ա. 1-ից հազարամյակից մինչև 12-18 դարերով թվագրվող բնակատեղի, նույն տեղում գտնվող և 12-ից 18-րդ դարերով թվագրվող գերեզմանոց, գյուղից 1,5 կմ դեպի արևմուտք՝ գոմերի մոտ գտնվող և 17-ից 18-րդ դարերով թվագրվող գյուղատեղի, վերջինի հարավային կողմում և 15-ից 16-րդ դարերով թվագրվող խաչքար, գյուղատեղիի հյուսիսային մասում գտնվող և 16-ից 18-րդ դարերով թվագրվող գերեզմանոց, 16-ից 17-րդ դարերով թվագրվող տապանաքար, 1713 թվականով թվագրվող արձանագիր տապանաքար, արևմտյան կողմում 1990 թվականին տեղաբնակների կողմից կանգնեցված և 12-ից 13-րդ դարերով թվագրվող խաչքար, արևմտյան կողմում 1990 թվականին տեղաբնակների կողմից կանգնեցված և 16-ից 17-րդ դարերով թվագրվող խաչքար։


== Կրթություն ==
Նորաբակն ունի միջնակարգ դպրոց։ 


== Տես նաև ==
Նորաբակի պատմության և մշակույթի անշարժ հուշարձանների ցանկ (Գեղարքունիքի մարզ)


== Արտաքին հղումներ ==
Brady Kiesling, Rediscovering Armenia, p. 48, available online at the website of the Internet Archive:


== Ծանոթագրություններ ==
Պտիչիե (ավան, Կրասնոարմեյսկի շրջան)

Անվան այլ կիրառումների համար տե՛ս՝ ՊտիչիեՊտիչիե (ուկրաիներեն՝ Птиче), ավան Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Պտիչիե ավանում բնակվում էր 274 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վիրիպ

Վիրիպ (ռուս.՝ Вырью), գետ Ռուսաստանում, հոսում է Տուժինսկի շրջան Կիրովի մարզում։ Գետաբերանը տեղակայված է Պեվկ գետի ձախ ափին՝ 3 կմ հեռավորության վրա։ Գետի երկարությունը 4 կմ է։
Գետի ակունքը գտնվում է արևելքում Նիկոլա գյուղում, Յրանսկա գյուղից 18 կմ հյուսիս-արևելք։ Գետը հոսում է հյուսիս-արևմուտք։

Ջրային օբյեկտի, պետական ջրային գրանցման կոդը - 03020200112103000017658
Հիդրոլոգիական ուսումնասիրությունների կոդը - 103001765
Ավազանի կոդը - 03.02.02.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիկա (գյուղ, Վիռու շրջան)

Անվան այլ կիրառումների համար տե՛ս՝ ՍիկաՍիկա (էստ․՝ Sika), գյուղ Էստոնիայի Վիրումաա նահանգի Վիռու շրջանում։
2011 թվականի տվյալներով գյուղում բնակվում էր 66 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
NGC 7485

NGC 7485 (այլ անվանումներ - PGC 70470, UGC 12360, MCG 6-50-22, ZWG 515.24), ոսպնյականման գալակտիկա։ Գտնվում է Պեգասի համաստեղությունում։
Այս գալակտիկան մտնում է «Նոր ընդհանուր կատալոգ»-ի մեջ։


== Տես նաև ==
Նոր ընդհանուր կատալոգ
Պեգասի համաստեղություն


== Արտաքին հղումներ ==
Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
Տեղեկատվություն(անգլ.) Նոր ընդհանուր կատալոգի վերանայված տարբերակից
SIMBAD(անգլ.)
VizieR(անգլ.)
NASA/IPAC Extragalactic Database(անգլ.)
GC-ին նվիրված հրատարակությունների ցանկ 7485
Գութան (բանաստեղծություն)

«Գութան», Հովհաննես Թումանյանի բանաստեղծություններից մեկը, գրության թվականը հայտնի չէ։ ՉԻ պահպանվել ինքնագիրը։ Ակունքը ժողովրդական է։


== Ստեղծման պատմությունը ==
«Գութան» բանաստեղծությունը գրելիս Թումանյանն օգտվել է Ե․ Լալայանի «Ջավախքի բուրմունքը» և Աղեք․ Մխիթարյանցի «Տաղեր ու խաղեր» ժողովածուների մեջ զետեղված հորովելներից։
Ե․ Չարենցի անվան գրականության և արվեստի թանգարանի Թումանյանի ֆոնդի № 100 ժգ-ում պահվում է մեկ սևագիր-ինքնագիր, առանց վերնագրի։
Ե․ Չարենցի անվան գրականության և արվեստի թանգարանի Թումանյանի ֆոնդի №1360-ում պահվում է Լուսաբեր դասագրքի Բ տարիի հեղինակի սեփական օրինակը, որտեղ Թումանյանը ջնջել է 17-18-րդ տողերը։
Բանաստեղծությունն առաջին անգամ տպագրվել է 1907 թվականին Լուսաբեր դասագրքի Ա տարիի 70-րդ էջում, այնուհետև՝ 1908 թվականին Լուսաբեր դասագրքի Բ տարիի 78-րդ էջում, 1909 թվականին Լուսաբեր դասագրքի Գ տարիի 99-րդ էջում, ապա՝ 1940-1959 թվականներին գիտական հրատարակության 6 հատորով լույս տեսած Հովհաննես Թումանյանի երկերի ժողովածուի 1-ին հատորի 240-րդ էջում։
«Գութան» ստեղծագործությունն արտատպվում է Լուսաբեր դասագրքի Ա տարիից։


== Ծանոթագրություններ ==
Կրոնական հակամարտություն Նիգերիայում

Կրոնական հակամարտություն Նիգերիայում, 1953 թվականից սկսած և դեռ շարունակվող հակամարտություն Նիգերիայի տարբեր կրոնական խմբերի միջև, մասնավորապես՝ քրիստոնյաների և մուսուլմանների։
Նիգերիայի կառավարությունը նույնպես մասնակցում է հակամարտությունում, կանոնապես զորքեր և ոստիկանություն ուղարկելով զանգվածային սպանությունները ընդհատելու համար։ Համաձայն մարդահամարի տվյալների, մուսուլմանները մեծամասնություն են կազմում (50,5 %), քրիստոնյաներն էլ թվով երկրորդն են (48,2 )։ Նիգերիայի հյուսիսային մասը, որտեղ մուսուլմանները մեծամասնություն են կազմում, ապրում է շարիաթի օրենքներով։


== Պատմություն ==
Կրոնական հողի վրա բախումները գոյություն են ունեցել Նիգերիայի տարածքում դեռ այն ժամանակ, երբ այն Բրիտանական կայսրության մասն էր։ Սակայն ամենաթեժ ժամանակները սկսվել են երբ երկրի հյուսիսային մասը ստացել է շարիաթի օրնեքներով ապրելու իրավունք։ Տեղի քրիստոնեական բնակչությունը սկսվել է հալածանքների ենթարկվել։ Ջոս քաղաքը երկու անգամ քրիստոնյաների և մուսուլմանների միջև դաժան կռիվների կենտրոն է դարձել։ 2008 թվականին այնտեղ զոհվել է 300 մարդ, ավելի քան 400 մարդ վիրավորվել է, իսկ 2010 թվականին զոհվել է ավելի քան 500, որը դարձել է քաղաքի պատմության ընթացքում ամենաարյունահեղ բախումը։
1980 թվականին մուսուլման Յան Թացինե աղանդը ջիհադ է հայտարարել իր մեջ չմտնող բոլոր մուսուլմաններին և փորձել է գրավել Կանո քաղաքի կենտրոնական մզկիթը։ Բախումների արդյունքում զոհվել է ավելի քան 4 հազար մարդ, այդ թվում աղանդավորներ առաջնորդ Մուհամեդ Մարվան։
1981 կամ 1982 թվականին Յան Թացինեն անկարգություններ է սկսել Մայդուգուրիում, 1984 թվականի փետրվարին Ադամավա նահանգի մայրաքաղաք Յոլայում, իսկ 1985 թվականին Գոմբե նահանգի համանուն մայրաքաղաքում։


== Հակամարտությունը մշակույթում ==
Արևի արցունքները


== Արտաքին հղումներ ==
BBC-ի վերլուծաբանությունը հակամարտության պատմության մասին


== Ծանոթագրություններ ==
Սմիդովիչա (Ցելինսկի շրջան)

Սմիդովիչա (ռուս.՝ Смидовича), գյուղ Ռուսաստանի Ռոստովի մարզի Ցելինսկի շրջանում։ Մտնում է Յուլովսկոյե գյուղական համայնքի կազմի մեջ։
Աբրահամ Աստապատցի (այլ կիրառումներ)

Աբրահամ Աստապատցին կարող է վերաբերել՝

Աբրահամ Աստապատցի - 18-րդ դարի հայ մատենագիր։
Աբրահամ Աստապատցի - 18-րդ դարի վերջի հայ մատենագիր։
Արաքս Մանսուրյան

Արաքս Եղիայի Մանսուրյան (օգոստոսի 1, 1946(1946-08-01), Բեյրութ, Լիբանան), հայ օպերային երգչուհի, սոպրանո։
Կոմպոզիտոր, ՀԽՍՀ արվեստի վաստակավոր գործիչ Տիգրան Մանսուրյանի և նկարիչ Մհեր Մանսուրյանի քույրն է, ՀՀ վաստակավոր արտիս Շուշան Պետրոսյանի մայրը։


== Կենսագրություն ==
Արաքս Մանսուրյանը ծնվել է 1946 թվականին Բեյրութում։ 1947 թվականին հայրենադարձել է։ Սովորել է Ռոմանոս Մելիքյանի անվան երաժշտական ուսումնարանում, 1977 թվականին ավարտել է Երևանի Կոմիտասի անվան պետական կոնսերվատորիան։ 1977-1992 թվականներին` Երևանի օպերայի և բալետի, 1992 թվականից` Սիդնեյի օպերային թատրոնների մեներգչուհի։  Ձայնի գեղեցիկ տեմբրի, դիապազոնի և երաժշտաբեմական տվյալների շնորհիվ երկացանկում ընդգրկված են հայկական, ռուսական և արևմտաեվրոպական օպերայի ամենաբարդ ստեղծագործությունները։
Դերերգերից են՝ Էլիզաբեթ («Դոն Կարլոս»), Նեդդա («Պայացներ»), Լեոնորա («Տրուբադուր»), Աիդա («Աիդա»), Շուշան («Դավիթ-Բեկ»), Անուշ («Անուշ»)։ Վերջին դերերգը կատարել է նաև Թբիլիսիի օպերային թատրոնում, Թումանյանի ծննդավայր Լոռիում և 1989 թվականին՝ ԱՄՆ-ում։
Մենահամերգներ է ունեցել Հայաստանում և արտասահմանյան մի շարք երկրներում՝ ծրագրում եվրոպական երգահանների կողքին ունենալով Կոմիտաս, հոգևոր միջնադարյան երգեր, հայ երգահանների ստեղծագործություններ։
Բնակվում է Ավստրալիայի Սիդնեյ քաղաքում և հանդիսանում է Սիդնեյ Օպերա Հաուսի մենակատար, ուր հանդես է գալիս այնպիսի դերերգերով, ինչպիսիք են՝ Լիու («Տուրանդոտ»), Աիդա («Աիդա»), Ֆլորիա Տոսկա («Տոսկա»), Դեզդեմոնա («Օթելլո»), Միմի («Բոհեմ»), Կատյա Կաբանովա («Կատյա Կաբանովա»), Սանտուցցա («Գեղջկական ասպետություն»), Ֆատա Միրգանա («Սերն առ երեք նարինջներ»), Էլիզաբեթ Վալուա («Դոն Կարլոս»), Էլիզաբեթ («Տանհոյզեր»), Մադլոն («Անդրե Շենյե»), Կոստանիչկա («Ենուֆա»), Կունդրի («Պարսիֆալ»), Ամելի Գրիմալդի («Սիմոն Բոկանեգրա»), Ամելիա («Դիմակահանդես»), Իզոլդա («Տրիստան և Իզոլդա»), Լեոնորա («Ճակատագրի ուժը») և այլն։
Դասավանդում է Սիդնեյի կոնսերվատորիայում՝ օտարազգիներին ծանոթացնելով հայկական երգարվեստի հետ։ Նրա շնորհիվ բազմաթիվ օտարազգի երիտասարդ երգիչների երգացանկերում տեղ են գտել Կոմիտասի, Կանաչյանի, Մելիքյանի, Սպենդիարյանի և այլ հայ երաժիշտների ստեղծագործություններ։


== Պարգևներ, մրցանակներ ==
2015 թվականին Հանրապետության տոնի առթիվ Արաքս Մանսուրյանը պարգևատրվել է «Հայրենիքին մատուցած ծառայությունների համար» 1-ին աստիճանի մեդալով։


== Մեջբերումներ Արաքս Մանսուրյանի մասին ==


== Գրականություն ==
Հովհաննիսյան Թ., Արաքս Մանսուրյան, Ե.–Մ, 1993։


== Ծանոթագրություններ ==


== Արտաքին հղումներ ==
Արաքս Մանսուրյանի պաշտոնական կայքը
Փոքր Կամիշնայա

Փոքր Կամիշնայա (ռուս.՝ Малая Камышная), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Կամիշնայա գետի աջ ափին՝ 14 կմ հեռավորության վրա։ Գետի երկարությունը 13 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռիկ Ավիլես

Ռիչարդ Էնթոնի «Ռիկ» Ավիլես (անգլ.՝ Richard Anthony «Rick» Aviles, հոկտեմբերի 14, 1952(1952-10-14), Նյու Յորք շրջան, Նյու Յորք, Նյու Յորք, ԱՄՆ - մարտի 17, 1995(1995-03-17), Լոս Անջելես, Կալիֆոռնիա, ԱՄՆ), ամերիկացի դերասան, կատակերգու։


== Կենսագրություն և կարիերա ==
1940-ական թվականներին Ռիկ Ավիլեսի ծնողները Պուերտո Ռիկոյից արտագաղթեցին ԱՄՆ, «լավ կյանք» ստեղծելու նպատակով։ Նրանք ապրեցին Մանհեթենում, Նյու Յորք, որտեղ Ռիկը ամուսնացել է։
1970 ականներին և 1980 ակկաններին նա աշխատել է որպես կատակերգու Նյու Յորքի գիշերային ակումբերից մեկում։ 1981 թվականին նկարվել է ֆիլմում։ Հայտնի է դարձել «Ուրվական»ը ֆիլմի Վիլլի Լոպես դերով։ Ռիկը խաղացել է 30 դեր, ֆիլմերում և հեռուստասերիալներում։
Ռիկը մահացել է 1995 թվականի մարտի 17-ին, 42 տարեկան հասակում ՄԻԱՎ/ՁԻԱՀ հիվանդությունից։


== Ֆիլմագրություն ==
1981 թվական,  Մրցարշավ «Թնդանոթային միջուկ» / The Cannonball Run
1987 թվական,  Իմ հաջողության գաղտնիքը / The Secret Of My Success
1991 թվական,  Մոնստրներ / Monsters
1989 թվական,  Անձնական ճգնաժամ / Identity Crisis
1989 թվական,  Խորհրդավոր գնացք / Mystery Train
1990 թվական,  Կանաչ քարտ / Green Card
1990 թվական,  Կնքահայրը 3 / The Godfather: Part III
1990 թվական,  Ուրվական / Ghost
1993 թվական,  Կարլիտոյի ճանապարհը / Carlito’s Way
1993 թվական,  Սուրբ Ֆորտ Վաշինգտոնը / The Saint of Fort Washington
1994 թվական,  Դիմակայությունը / The Stand
1995 թվական,  Ջրաշխարհ (ֆիլմ) / Waterworld


== Ծանոթագրություններ ==


== Արտաքին հղումներ ==
Ռիկ Ավիլես (անգլ.) Internet Movie Database կայքում
Ռիկ Ավիլեսը NNDB.com կայում